阿諾特祖達復操 有望出戰阿特蘭大
2024年04月11日 14:01
東網電視
更多新聞短片
阿歷山大阿諾特(左)、迪亞高祖達(右)可以跟隨大隊操練。(Getty Images)
利物浦將於周五(12日)凌晨歐霸盃8強首回合主場對阿特蘭大,大戰前夕,紅軍收到好消息,前鋒迪亞高祖達、後衞阿歷山大阿諾特周二(9日)已經傷愈復操,有望一齊出戰今場歐霸盃。
阿歷山大阿諾特自從2月初英超對般尼之後,就一直因為膝傷缺陣,迪亞高祖達亦同樣養傷近2個月,英國傳媒指兩人周二(9日)已經可以跟隨大隊操練,身體情況良好,相信可以復出對阿特蘭大,但應該會先擔任後備。
利物浦現時英超及歐霸盃雙線爭標,需要更多人腳應付頻密賽程,迪亞高祖達、阿歷山大阿諾特一攻一守猛將復出,對於紅軍絕對係一場及時雨。